La burjassotera Idaira Antón Cataluña finalitza les lligues de la Comunitat Valenciana amb grans resultats
2025-07-24

El seu amor pels cavalls continua estant present en cadascuna de les competicions en les quals la burjassotera Idaira Antón Cataluña participa. L’any passat ha sigut molt especial per a ella ja que s‘ha acomiadat de la categoria de ponis A i de la seua gran companya Top Lollipop per a començar en la disciplina de ponis B, amb Malota.

Abans d’aquest canvi, Idaira ha finalitzat les lligues de la Comunitat Valenciana, guanyant els dos últims concursos, de Pedregal i Pàdocs, quedant-se segona, a menys d’un segon, en la gran final.

A més, en el campionat nacional, i contra tot pronòstic, Idaira es va alçar amb la quarta posició en una de les millors hípiques d’Espanya, la de Montenmedio, a Vejer de la Frontera (Cadis), acomiadant-se de la categoria amb un gran resultat.

La il·lusió i el treball, amb seguretat, li portaran a celebrar nous èxits esportius en la seua nova disciplina.